**Ministru kabineta noteikumu “Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm"”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm"” (turpmāk – noteikumu projekts) mērķis ir pārņemt Eiropas Parlamenta un Padomes direktīvas (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK, (turpmāk – Direktīva) 6.panta 1.punktu un 2.pielikumu.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai pārņemtu Direktīvas 6.panta 1.punkta ievada daļas prasības un 2.pielikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Direktīva 2000/59/EK[[1]](#footnote-2) nosaka prasības kuģu radīto atkritumu pieņemšanas iekārtām ostās un atkritumu nodošanai šajās iekārtās. Tā veicināja arī attiecīgo starptautisko normu - 1973. gada Starptautiskās konvencijas par piesārņojuma novēršanu no kuģiem, kas grozīta ar tās 1978. gada protokolu (turpmāk - MARPOL konvencija[[2]](#footnote-3)) - ievērošanu. Direktīvas **2000/59/EK** prasības Latvijas tiesību aktos ir pārņemtas ar Ministru kabineta 2002. gada 8. oktobra noteikumiem Nr. 455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība” (turpmāk – MK noteikumi Nr. 455). Atsevišķas Direktīvas 2000/59/EK normas ir pārņemtas ar Ministru kabineta 2012. gada 15. maija noteikumiem Nr. 339 „Noteikumi par ostu formalitātēm” (turpmāk - Ostu formalitāšu noteikumi). Arī Komisijas 2015. gada 18. novembra Direktīvas 2015/2087/ES, ar ko groza Direktīvas 2000/59/EK II pielikumu prasības ir pārņemtas ar Ostu formalitāšu noteikumu 1. pielikumu „Paziņojums par atkritumu nodošanu” (Ministru kabineta 2017. gada 3. janvāra noteikumi Nr. 15 “Grozījumi Ministru kabineta 2012. gada 15. maija noteikumos Nr. 339 „Noteikumi par ostu formalitātēm””).Direktīvas 1. pants nosaka, ka tās mērķis irsasniegt augstāku jūras vides aizsardzības līmeni, samazinot atkritumu novadīšanu jūrās, kā arī mazināt administratīvo slogu un uzlabot normatīvo regulējumu kuģu atkritumu nodošanas ostu pieņemšanas iekārtās jomā. Direktīva ietver arī izmaiņas direktīvā 2010/65/ES par ziņošanas formalitātēm[[3]](#footnote-4).Direktīva nodrošina, ka ES prasības tiek pēc iespējas saskaņotas ar MARPOL konvencijas prasībām, it īpaši attiecībā uz darbības jomu, definīciju un paziņošanas formām. Iepriekšējās paziņošanas par kuģa atkritumiem veidlapa, kas minēta Direktīvas 6. pantā, ir pilnībā precizēta atbilstoši Starptautiskās Jūrniecības organizācijas (turpmāk - IMO) cirkulāra MEPC.1/Circ.834 *“Consolidated Guidance for port reception facility providers and users”[[4]](#footnote-5)* 2.pielikumam *(Appendix 2)* un ir iekļauta Direktīvas 2. pielikumā. Definīcijas. Direktīvā noteiktās definīcijas tiks pārņemtas ar Ministru kabineta noteikumu projektu “Kuģu atkritumu un piesārņoto ūdeņu pieņemšanas kārtība un kuģu atkritumu apsaimniekošanas plānu izstrādes kārtība.” Ar minēto projektu tiek precizēts un paplašināts kuģu atkritumu jēdziens, attiecinot to uz visiem atkritumu veidiem, kas rodas uz kuģa, ieskaitot kravu pārpalikumus un zvejas laikā pasīvi izzvejotos atkritumus. Atbilstoši Direktīvai kuģu atkritumi ietver arī MARPOL VI pielikumā minētos atkritumus, t.i., atkritumus no izplūdes gāzu attīrīšanas sistēmām (EGCS), kas ir mazgājamā ūdens nogulsnes (*washwater residue*), un izplūdes gāzu recirkulācijas sistēmām (EGR[[5]](#footnote-6)), kas ir ūdens kondensāts (*bleed-off water*) no šīm sistēmām. Pasīvi izzvejotie atkritumi ir zvejas darbību laikā tīklos savāktie atkritumi. Kuģu atkritumi uzskatāmi par atkritumiem Atkritumu apsaimniekošanas likuma izpratnē.Obligātās atkritumu nodošanas prasības ieviešana. Zvejas kuģi un atpūtas kuģi:Spēkā esošajā Direktīvā 2000/59/EK uz zvejas kuģiem un nelieliem atpūtas kuģiem atsevišķas prasības netiek attiecinātas. Direktīvā šīs prasības ir pārskatītas attiecībā uz lielākiem kuģiem, pamatojoties pēc to garuma un tilpības. Direktīvas 6. pantā “Iepriekšējs paziņojums par atkritumiem” noteiktais pienākums attiecas uz visiem jūras kuģiem, uz kuriem attiecas Direktīva 2002/59/EK[[6]](#footnote-7), t.i., uz kuģiem, kuru bruto tilpība ir 300 tonnu un vairāk, ja nav noteikts citādi. Vienlaikus Direktīvas 2002/59/EK 2.panta 2.punkta b) apakspunkts nosaka izņēmumu zvejas kuģiem, tradicionāliem kuģiem un atpūtas kuģiem, kuru garums ir mazāks par 45 metriem. Tā kā Direktīva attiecas uz jebkura veida jūras kuģi, tostarp zvejas kuģi un atpūtas kuģi, tad Direktīvas 6. pants attiecas arī uz zvejas kuģiem un atpūtas kuģiem, kuru bruto tilpība ir 300 tonnu un vairāk un kuru garums ir lielāks par 45 metriem. Tādējādi arī uz zvejas kuģiem un atpūtas kuģiem, kuru bruto tilpība ir 300 tonnu un vairāk un kuru garums pārsniedz 45 metrus, attiecas prasība sniegt informāciju par kuģa atkritumiem, tajā skaitā, iepriekšēju paziņojumu un paziņojumu par atkritumu nodošanu. Direktīva paplašina iepriekšējas paziņošanas prasību, attiecinot to arī uz nozaudētiem zvejas rīkiem un pasīvi izzvejotiem atkritumiem. **Situācija Latvijā.**Direktīva 2000/59/EK un Ostu formalitāšu noteikumi šobrīd neattiecas uz zvejas kuģi vai atpūtas kuģi, kuram atļauts vest ne vairāk par 12 pasažieriem. Tā kā zvejas kuģiem nav pienākuma paziņot par atkritumiem, tad arī nav ticamas informācijas par to nodoto atkritumu apjomu ostās (vispārpieejamos konteineros ostas teritorijā) un atkritumu apsaimniekošanas uzņēmumiem atbilstoši individuāliem līgumiem ar zvejniecības uzņēmumiem[[7]](#footnote-8). Sistēma darbojas attiecībā uz citiem kuģiem (bet ne zvejas kuģiem) un ietver arī “zvejas rīkus”, par ko var ziņot ostas atkritumu paziņošanas sistēmā. Latvijas zvejas flotē ir relatīvi nelieli kuģi (aptuveni 80% Latvijas ostās reģistrēto kuģu ir mazāki par 10 m).[[8]](#footnote-9) Tāpēc šādu kuģu integrēšana ziņošanas sistēmā mazo kuģu īpašniekiem varētu būt apgrūtinošs administratīvais slogs. Latvijas normatīvie akti šobrīd neparedz iespēju un prasību zvejas tīklos notvertos atkritumus nodot kuģu atkritumu pieņemšanas iekārtās ostās.Ostu formalitāšu noteikumu 46.punkts nosaka, ka “Pirms kuģa ienākšanas ostā šī kuģa aģents, bet, ja tāda nav, kuģošanas kompānija vai kuģa kapteinis elektroniski Starptautiskajā kravu loģistikas un ostu informācijas sistēmā (SKLOIS) iesniedz paziņojumu par atkritumunodošanu (1.pielikums).” Atbilstība starptautiskajām prasībām. Latvija ir ratificējusi MARPOL konvenciju. Līdz ar to Latvijai ir saistošs arī MARPOL konvencijas V pielikums „Noteikumi attiecībā uz kuģu radīto atkritumu izraisītā piesārņojuma novēršanu“(turpmāk – V pielikums). Saskaņā ar MARPOL konvencijas V pielikumu Baltijas jūras reģions (turpmāk – Baltijas jūra) ir noteikts kā īpašā teritorija. MARPOL konvencijas V pielikuma 8. noteikuma 2. punkts „Pieņemšanas iekārtas īpašajās teritorijās” noteic, ka: “valdība katrai tādai šīs konvencijas Pusei, kuras krasta līnija robežojas ar īpašo teritoriju, apņemas nodrošināt to, lai visās ostās, kas atrodas attiecīgajā īpašajā teritorijā, pēc iespējas ātrāk ierīkotu pieņemšanas iekārtas ņemot vērā īpašās vajadzības, kādas ir kuģiem, kuri tiek ekspluatēti šajās teritorijās.”Nosacījumus notekūdeņu novadīšanai no kuģiem nosaka MARPOL IV pielikums „Noteikumi par piesārņojuma ar notekūdeņiem no kuģiem novēršanu”. Ar IMO Jūras vides aizsardzības komitejas 2011. gada 15. jūlija rezolūciju MEPC 201(62) tika pieņemti grozījumi MARPOL konvencijas IV pielikumā, nosakot Baltijas jūru kā īpašo teritoriju. Grozījumi, kas stājās spēkā 2013. gada 1. janvārī, ietver papildu prasības notekūdeņu novadīšanai īpašajās teritorijās no pasažieru kuģiem. Saskaņā ar MARPOL IV pielikuma 12bis noteikumu Baltijas jūras reģiona valstis ir paziņojušas IMO, ka to ostās un termināļos, kurus izmanto pasažieru kuģi, ir atbilstošas kuģu notekūdeņu pieņemšanas iekārtas. Pēc šāda paziņojuma saņemšanas IMO ir noteikusi notekūdeņu no pasažieru kuģiem novadīšanas Baltijas jūrā prasību faktiskos spēkā stāšanās datumus: * jauniem pasažieru kuģiem – sākot ar 2019. gada 1. jūniju;
* esošiem pasažieru kuģiem - sākot ar 2021. gada 1. jūniju.

Latvija ir 1992. gada Baltijas jūras reģiona jūras vides aizsardzības konvencijas (Helsinku konvencijas) un attiecīgi Helsinku komisijas (HELCOM) dalībvalsts. Kopš 2010. gada HELCOM ietvaros darbojas Baltijas jūras sadarbības platforma, lai novērtētu pasažieru kuģu notekūdeņu pieņemšanas iekārtu atbilstību galvenajās ostās, kurā piedalās arī Rīgas brīvostas pārvaldes pārstāvji.**Ar noteikumu projektu tiek precizēts**  **Ostas formalitāšu** **noteikumu:**1) 45.punkts, precizējot, ka 4.nodaļa “Paziņošana par kuģa atkritumiem” attiecas uz visiem jūras kuģiem, kuru bruto tilpība ir 300 vai vairāk, ar izņēmumu attiecībā uz iepriekšējas paziņošanas par atkritumiem pienākumu uz zvejas kuģiem un atpūtas kuģiem, kuru garums ir mazāks par 45 metriem;2) 1.pielikums, izsakot to jaunā redakcijā, lai precīzi pārņemtu Direktīvas 2.pielikumu[[9]](#footnote-10), tai skaitā iekļaujot rindas par:- MARPOL VI pielikumā minētajiem atkritumiem, t.i., atkritumiem no izplūdes gāzu attīrīšanas sistēmām, - pasīvi izzvejotiem atkritumiem;- veicot citus precizējumus atbilstoši Direktīvas 2.pielikumam.Citas Direktīvas 6.pantā ietvertās prasības: 1.punkta a), b) , c) apakšpunkts , kā arī 2., 3. un 4. punkts jau šobrīd ir pārņemtas ar Ostu formalitāšu noteikumiem, attiecīgi, ar 47.1., 47.2., 47.3 apakšpunktu, un 46., 49. un 50.punktu.Direktīvas 2002/59/EK 2.panta 2.punkta c) apakspunktu, ar kuru piemēro izņēmumu tvertnēm, kuru ietilpība ir mazāka par 5000 tonnām, kuģu noliktavām un ierīcēm, ko izmanto uz kuģiem, nav nepieciešams pārņemt ar projektu, jo c) apakspunktā minētās iekārtas nav Direktīvas tvērumā.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Valsts vides dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz tādu kuģu operatoriem, aģentiem un kapteiņiem, uz kuriem attiecas Direktīva 2002/59/EK un Direktīva. |
| 2. | Tiesiskā regulējuma ietekme uz tautsaimniecību un administratīvo slogu | Projekts ietekmēs: visu jūras kuģu operatorus, aģentus un kapteiņus, tajā skaitā tādu kuģu operatorus, aģentus un kapteiņus, uz kuriem attiecas Direktīva 2002/59/EK un Direktīva, tajā skaitā zvejas kuģu un atpūtas kuģu ar bruto tilpību 300 tonnu un vairāk, kuru garums pārsniedz 45 metrus, operatorus, aģentus un kapteiņus, kuriem tiek noteikts jauns pienākums - aizpildot projektā ietverto 1.pielikuma veidlapu, veikt iepriekšēju paziņošanu par visiem atkritumiem uz kuģa.  |
| 3. | Administratīvo izmaksu monetārs novērtējums |  Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes direktīva (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK.  |
| 2. | Citas starptautiskās saistības | Projektā minēto starptautisko līgumu saistības Latvija jau ir uzņēmusies un pilda. Ar projektu jaunas saistības uzņemtas netiek, kā arī nenotiek atkāpšanās no esošajām saistībām. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes direktīva (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK. |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 6.pants. “Iepriekšējs paziņojums par atkritumiem”, 1.punkta 1.rindkopa | 45.punkts. | pilnībā | neparedz stingrākas prasības |
| 2. pielikums | Noteikumu projekta 1. pielikums | pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīva, izņemot šajā noteikumu projektā minēto, tiks pārņemta ar Ministru kabineta noteikumu projektu “Kuģu atkritumu un piesārņoto ūdeņu pieņemšanas kārtība un kuģu atkritumu apsaimniekošanas plānu izstrādes kārtība.” |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Eiropas Parlamenta un Padomes direktīvas (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK (turpmāk – Direktīva), prasības daļēji jau ir pārņemtas ar Ministru kabineta 2012. gada 15. maija noteikumiem Nr. 339 „Noteikumi par ostu formalitātēm” (pieejams tiešsaistē: https://likumi.lv/ta/id/248453-noteikumi-par-ostu-formalitatem).Direktīva, izņemot šajā noteikumu projektā minētās un ar Ostas formalitāšu noteikumiem jau pārņemtās prasības, tiks pārņemta ar Ministru kabineta noteikumu projektu “Kuģu atkritumu un piesārņoto ūdeņu pieņemšanas kārtība un kuģu atkritumu apsaimniekošanas plānu izstrādes kārtība.” |
|  2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē  | Noteikumu projekts sabiedriskai apspriešanai tika publicēts Vides aizsardzības un reģionālās attīstības ministrijas tīmekļvietnē 2021. gada 2.jūlijā. Sabiedrības līdzdalības īstenošanas procesā saņemtie priekšlikumi un komentāri no Satiksmes ministrijas un Latvijas Jūras administrācijas ir ņemti vērā. Iebildumi netika saņemti. |
| 3. | Sabiedrības līdzdalības rezultāti  | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ministrija, Valsts vides dienests, [SM].  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada institucionālas izmaiņas attiecībā uz izpildē iesaistītajām valsts pārvaldes institūcijām. Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Zasa, 67026910

baiba.zasa@varam.gov.lv

1. **Eiropas Parlamenta un Padomes 2000. gada 27. novembra Direktīva 2000/59/EK par ostas iekārtām, kas paredzētas kuģu atkritumu un kravu atlieku uzņemšanai,** OV L 332, 28.12.2000, 81.lpp. [↑](#footnote-ref-2)
2. Starptautiskā konvencija par piesārņojuma novēršanu no kuģiem (konsolidētā redakcija). [↑](#footnote-ref-3)
3. E**iropas Parlamenta un Padomes 2010. gada 20. oktobra Direktīva 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK,** OV L 283, 29.10.2010, 1.lpp. [↑](#footnote-ref-4)
4. Pieejams https://www.classnk.or.jp/hp/pdf/activities/statutory/ism/imo/mepc1\_cir834\_rev1.pdf [↑](#footnote-ref-5)
5. NOx emisiju mazināšanas metode (iekšējs dzinēja process), ar kura palīdzību iespējams panākt NOx emisiju III līmeņa (Tier III) standarta nosacījumu izpildi. Šī procesa laikā, atdzesējot recirkulētās izplūdes gāzes, rodas kondensāts (bleed-off water). Šī kondensāta novadīšanai aiz borta ir nepieciešams ievērot atšķirīgus nosacījumus atkarībā no sēra satura degvielā, kuru izmanto dzinēja darbināšanai. [↑](#footnote-ref-6)
6. Eiropas Parlamenta un Padomes Direktīva 2002/59/EK (2002. gada 27. jūnijs), ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK (OV L 208, 5.8.2002., 10. lpp.). [↑](#footnote-ref-7)
7. Avots: Aptauja EK pētījumam *Study to support the implementation of obligations set out in the Single Use Plastics and Port Reception Facilities Directives Member State Reporting & Guidance* (2020). [↑](#footnote-ref-8)
8. Ibid, note 8. [↑](#footnote-ref-9)
9. Noteikumu projekta 1.pielikumā ir minēti pareizie, atbilstoši IMO cirkulāra MEPC.1/Circ.834 *“Consolidated Guidance for port reception facility providers and users”* 2.pielikumā (*Appendix 2*)norādītajiem, jūras videi nebīstamu (J) un bīstamu (K) kravu atlieku apzīmējumi, tādējādi novēršot Direktīvas 2.pielikumā ieviesušos neuzmanības kļūdu, par kuru ir informēta Eiropas Komisija. [↑](#footnote-ref-10)